19/04/2021 | Administración LocalMunicipal
Ortigueira
Secretaría
Bases e convocatoria de proceso selectivo para a creación dunha bolsa de traballo para a provisión provisional de técnicos/as superiores en Arquitectura (A1) mediante o sistema de concurso-oposición

ANUNCIO Bases e convocatoria de proceso selectivo para a creación dunha bolsa de traballo para a provisión provisional de técnicos/as superiores en Arquitectura (A1) mediante o sistema de concurso-oposición A Alcaldía do Concello de Ortigueira mediante decreto numero 2021/00223 de data 9 de abril, resolveu: Primeiro. –Avocar o coñecemento deste asunto. Segundo. –Aprobar as bases reguladoras do proceso selectivo para a creación dunha bolsa de traballo para a provisión provisional de técnicos/as superiores en Arquitectura (A1) mediante o sistema de concurso-oposición que se incorporan como ANEXO. Terceiro. –Convocar este proceso selectivo con suxeición a ditas bases. Cuarto. –Publicar estas bases e convocatoria no Boletín Oficial da Provincia, na sede electrónica municipal e no taboleiro de anuncios. Quinto. –Dese traslado desta Resolución ao delegado de persoal do Concello. ANEXO BASES REGULADORAS DO PROCESO SELECTIVO PARA A PROVISIÓN PROVISIONAL DUNHA PRAZA DE TÉCNICO/A SUPERIOR EN ARQUITECTURA NO CONCELLO DE ORTIGUEIRA Primeira.–Obxecto. O obxecto das presentes bases é a regulación do proceso de selección da/s persoa/s chamada a cubrir transitoriamente a/s seguinte/s praza/s en tanto non se proceda a súa cobertura definitiva por medio dun funcionario de carreira. N.º de prazas vacantes: 1 Denominación: arquitecto/a municipal Natureza xurídica: funcionarial Escala/Subescala: técnica superior, especialidade en Arquitectura. Grupo/Subgrupo: A1 Con este fin, crease unha bolsa de emprego na que incluiranse a todos aqueles aspirantes que superen este proceso selectivo. Asi mesmo, os aspirantes incluídos nesta bolsa tamén poderán ser chamados para facer fronte ás situacións de necesidade ás que alude o suposto b) do artigo 23.2 da Lei 2/2015, do 29 de decembro, de emprego público de Galicia. O procedemento regulado nestas bases será a única vía de selección de persoal de carácter temporal dentro do perfil profesional sinalado. Segunda.–Requisitos que deben reunir os aspirantes. Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento do nomeamento: a) Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, do 29 de abril, de emprego público de Galicia. b) Non padecer nin estar afectado por limitación física ou psíquica que sexa incompatible co desenrolo das correspondentes funcións. c) Ter cumpridos os dezaseis anos de idade e non exceder da idade máxima de xubilación forzosa. d) Estar en posesión do título habilitante para o exercicio da profesión de Arquitecto/a ou estar en condiciones de obtelo (ter superados todos os créditos e pagadas as taxas de expedición do título): Master en Arquitectura No caso de titulacións obtidas no estranxeiro deberase estar en posesión da correspondente convalidación ou da credencial que acredite a homologación. Tamén admitiranse as titulacións anteriores que habilitan para o exercicio da profesión de Arquitecto/a que quedaron extinguidas como consecuencia da implantación do novo plan de estudos. e) Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. Terceira.–Solicitudes. No prazo de DEZ días naturais dende o día seguinte á publicación do anuncio da convocatoria deste proceso selectivo no Boletín Oficial da Provincia, as persoas interesadas poderán presentar a súa solicitude no Rexistro electrónico do Concello (https://ortigueira.sedelectronica.es/) a través do procedemento que se estableza expresamente ou por calquera das formas previstas no artigo 16.4 da Lei 39/2015, do 1 de outubro, de procedemento administrativo común das administracións públicas. A solicitude formularase en instancia normalizada conforme o ANEXO e deberá estar asinada pola persoa interesada ou polo seu representante legal de xeito manuscrito ou dixitalmente en función da modalidade elixida para a súa presentación. Cando a solicitude preséntese a través da sede electrónica municipal, entenderase cumprido este requisito mediante o emprego do formulario habilitado a tal efecto. A solicitude irá acompañada do documento nacional de identidade ou equivalente e do título académico esixido. A participación neste proceso implica a aceptación íntegra destas bases con autorización expresa para o tratamento dos datos persoais para os fins que constan nas mesmas, incluída a publicación de resultados, con pleno respecto do disposto na Lei orgánica 3/2018, do 5 de decembro, de protección de datos persoais e garantía dos dereitos dixitais. Se, en calquera momento do proceso selectivo, constátase que o aspirante incorreu en falsidade na documentación aportada ou na declaración na que asegura estar en posesión de determinada documentación, o órgano competente procederá a excluílo do proceso selectivo. Cuarta.–Admitidos e excluídos. Expirado o prazo de presentación de solicitudes, a Alcaldía ditará resolución aprobando as listas provisionais de admitidos e excluídos que será publicada no taboleiro de anuncios así como na sede electrónica: https://ortigueira.sedelectronica.es/. Acto seguido, concederase un prazo de tres días hábiles para a presentación de reclamacións ou subsanación dos defectos detectados. Finalizado este prazo, e unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos que serán publicadas do mesmo xeito que as provisionais. Nesta mesma resolución fixarase a data, hora e lugar no que haberá de realizarse o primeiro exercicio. A difusión dos chamamentos para posteriores exercicios e demais trámites do proceso selectivo farase mediante publicacións na sede electrónica deste Concello https://ortigueira.sedelectronica.es/. Nesta mesma resolución determinarase tamén a composición do tribunal seleccionador. Quinta.–Tribunal Cualificador. Os membros do tribunal cualificador serán designados polo alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e catro vocais de entre funcionarios de carreira, debendo designarse o mesmo número de suplentes. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de cinco días hábiles desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Todos os membros do Tribunal Cualificador que se designen para xulgar as respectivas probas selectivas actuarán con voz e voto, salvo o Secretario que soamente terá voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. alcalde sen prexuízo da interposición de calquera outro recurso que se estime oportuno. Sexta.–Proceso selectivo. O proceso de selección será o de concurso-oposición.1. Fase de oposición. Regras xerais. Calquera dos exercicios poderán realizarse en galego ou castelán a elección do/a opositor/a a excepción da proba de coñecementos de lingua galega que estarase ao previsto nela. Neste sentido, os/as aspirantes terán dereito a obter os enunciados dos exercicios en calquera destas linguas. As cualificacións de cada exercicio serán publicadas na sede electrónica do Concello. A normativa aplicable para resolver cada exercicio será a vixente ao tempo da súa realización. Os/as aspirantes serán convocados para as probas en chamamento único, quedando decaídos no seu dereito os/as opositores que non compareceran a realizalas, salvo os casos debidamente xustificados que serán resoltos motivadamente polo Tribunal Cualificador. Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal Cualificador En calquera momento o Tribunal poderá requirir aos/as opositores para que acrediten a súa identidade. Se en calquera momento do proceso selectivo chegara a coñecemento do Tribunal Cualificador que algún dos/as aspirantes non posúe a totalidade dos requisitos esixidos na respectiva convocatoria, previa audiencia do/a interesado/a, deberá propoñer ó Sr. alcalde a súa exclusión indicando as inexactitudes ou falsidades observadas ós efectos procedentes. Primeiro exercicio (30 puntos) Consistirá en contestar por escrito, nun período máximo de noventa minutos, un cuestionario de sesenta preguntas con respostas alternativas na que so unha é a correcta sobre calquera das materias do programa. Este exercicio terá carácter eliminatorio e puntuarase ata un máximo de 30 puntos sendo necesario obter un mínimo de 15 puntos para superalo. O Tribunal poderá establecer preguntas de reserva que substituirán pola mesma orde ás preguntas que, no seu caso, fosen anuladas. Sistema de avaliación: cada pregunta respondida de forma correcta puntuarase con 0,5 puntos. Pola súa banda, as respostas erróneas restarán 0,25 puntos. Non se contabilizarán como errores as preguntas non contestadas. Segundo exercicio (50 puntos) Consistirá na realización por escrito, nun período máximo de tres horas, de dous supostos prácticos relacionados coas materias específicas do programa e que gardarán relación cos procedementos, tarefas e funcións habituais da praza que se convoca. Este exercicio terá carácter eliminatorio e puntuarase ata un máximo de 50 puntos sendo necesario obter un mínimo de 25 puntos para superalo. Para a realización deste exercicio os aspirantes poderán facer uso de textos legais non comentados (exclusivamente en soporte papel) Sistema de avaliación: neste exercicio valorarase, ademais do contido, a capacidade de raciocinio, síntese, a sistemática na formulación, a emisión de conclusións, a capacidade de expresión escrita, claridade e orde de ideas. O Tribunal poderá determinar que o exercicio sexa lido polos aspirantes. Neste caso, unha vez finalizada a lectura o Tribunal poderá formular preguntas a cada opositor por un tempo máximo de 15 minutos, relacionadas co contido do exercicio. Terceiro exercicio. Proba de coñecemento da lingua galega En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 4 ou superior deberán someterse a un exame de galego. A proba terá carácter escrito é consistirá na correcta tradución de galego a castelán ou de castelán a galego sen auxilio de dicionarios dun texto relacionado coas funcións a desenrolar. A proba terá unha duración máxima dunha hora. Cualificarase como APTO/A ou NON APTO/A. A celebración desta proba realizarase o mesmo día que o segundo exercicio. Para poder superar o proceso selectivo será preciso acreditar o coñecemento da lingua galega xa sexa mediante a superación da proba descrita ou mediante a presentación do título CELGA 4 ou superior.2. Fase de concurso. As puntuacións desta fase outorgaranse e faranse públicas unha vez celebrado o último exercicio eliminatorio da fase de oposición. Soamente avaliaranse os méritos daqueles aspirantes que superasen todos os exercicios. Experiencia profesional (máximo 20 puntos): Por servizos prestados en réxime laboral ou funcionarial en calquera entidade do sector público sempre que refíranse a un posto de traballo que preste as mesmas funcións que o descrito nestas bases. Avaliarase con maior puntuación o desempeño de postos de traballo dependentes das Administracións Públicas galegas na medida en que comportan un coñecemento da aplicación práctica das especialidades da normativa urbanística de Galicia. Consecuentemente, a experiencia valorarase nos seguintes termos: 1. Por cada mes de traballo en entidades locais galegas 0,20 puntos.2. Por cada mes de traballo noutras Administracións Públicas galegas 0,15 puntos.3. Por cada mes de traballo en entidades locais non galegas 0,10 puntos.4. Por cada mes de traballo noutras Administracións Públicas non galegas 0,05 puntos. Soamente valoraranse os meses completos descartándose as fraccións. Para acreditar a experiencia laboral aportarase a seguinte documentación:  Informe de vida laboral actualizado expedido pola Tesourería Xeral de la Seguridade Social, con expresión do grupo de cotización e dos períodos cotizados.  Experiencia laboral no sector público: certificado ou documento que corresponda, segundo proceda, dos servizos prestados, con indicación da especialidade e categoría profesional, data de inicio e finalización.  Experiencia laboral no sector privado e por conta allea, será necesario presentar os contratos de traballo nos que conste a categoría profesional e especialidade dos postos desempeñados. En caso de omitirse a categoría laboral no contrato estarase ao grupo de cotización que figure no informe de vida laboral. Base sétima.–Superación do proceso selectivo. Unha vez rematada a cualificación dos exercicios da fase de oposición e dos méritos acreditados na de concurso, o Tribunal fará pública na sede electrónica do Concello a puntuación final acadada por cada un dos aspirantes. No caso de igualdade na puntuación alcanzada por dous ou mais aspirantes, a clasificación dos mesmos farase tendo en conta os seguintes criterios de desempate pola mesma orde que se enuncian: a) Maior puntuación no segundo exercicio. b) Maior puntuación por experiencia laboral en entidades locais galegas nos últimos cinco anos. c) Maior puntuación por experiencia laboral polos servizos prestados nos últimos cinco anos. d) Figurar como demandante de emprego nas oficinas de emprego por orde de maior a menor antigüidade ininterrompida. Para entender o carácter ininterrompido seguiranse os criterios interpretativos marcados pola normativa específica nesta materia. e) De seguir existindo empate, resolverase por sorteo. Seguidamente o Tribunal de selección elevará a dita relación, xunto coas actas dos procesos selectivos, á Alcaldía co obxecto de proceder á formación da correspondentes bolsa de traballo. Base oitava.–Presentación da documentación. Os/as aspirantes que superen o proceso selectivo presentarán no prazo máximo de tres días hábiles a seguinte documentación (de non presentarse con anterioridade): a) Título universitario oficial correspondente. b) Título de CELGA 4 ou superior (agás que acreditase o coñecemento da lingua galega no proceso selectivo). c) Declaración xurada de non ter sido separado de servizo mediante expediente disciplinario de calquera Administración Pública ou estar inhabilitado para o exercicio da función pública. No caso de que non teña a nacionalidade española, declaración responsable de non estar sometido/a a sanción disciplinaria ou condena penal que impida no seu Estado o acceso á función pública. d) Declaración xurada de posesión da capacidade funcional para o desenrolo das funcións correspondentes á praza convocada. A documentación poderá presentarse de xeito electrónico. Neste caso admitiranse copias electrónicas auténticas nos termos da lexislación de procedemento administrativo. A documentación presentada na Oficina de asistencia en materia de rexistros do Concello deberá ser orixinal a fin de que o funcionario de Rexistro proceda á expedición da copia electrónica auténtica correspondente. A documentación será devolta no acto ao aspirante unha vez sexa dixitalizada polo servizo de Rexistro. Quenes tiveran a condición de funcionarios/as públicos de carreira, quedarán exentos/as de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración ou ente público do que dependan, acreditando a súa condición e cantas circunstancias consten na súa folla de servizo. Se transcorrido o prazo mencionado, e salvo causa xustificada de forza maior, os/as aspirantes non presentaran correctamente a documentación requirida ou finalmente non reunise os requisitos esixidos, serán excluídos do procesos selectivo sen prexuízo das responsabilidades en que poidan incorrer. Unha vez transcorrido dito prazo, a Alcaldía ditará unha resolución constituíndo a bolsa de emprego pola orde de puntuación obtida no proceso selectivo. Base novena.–Funcionamento da bolsa de traballo. A. Chamamento dos/das aspirantes. Cando as necesidades do servizo así o requiran e, en calquera dos supostos aos que se refiren estas bases, procederase ao chamamento de candidatos/as da bolsa de traballo, polo medio preferente que indique a persoa candidata na instancia de solicitude, segundo as seguintes regras: O/a aspirante chamado disporá, como regra xeral, dun día hábil dende a recepción para aceptar ou rexeitar a oferta. En caso de rexeitar a oferta, o/a candidato/a deberá acreditar motivos xustificados que imposibiliten a aceptación para manterse na bolsa. Consideraranse motivos xustificados: a) Enfermidade do/a candidato/a que lle impida o desenvolvemento do posto de traballo, sempre que sexan debidamente acreditadas mediante certificado médico. b) Maternidade ou paternidade, dentro do período legalmente establecido para o desfrute do permiso debido a dita situación. c) Estar en servizo activo ou contratado noutra Administración. d) Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou prodúcese a incorporación. No caso de que se requira a incorporación do persoal de maneira urxente, é dicir, con anterioridade ao transcurso das vinte catro horas ás que refírese o apartado anterior, o chamamento realizarse de forma telefónica. De non ser localizado/a o/a primeiro/a candidato/a dispoñible da lista procederase a chamar aos/as seguintes candidato/as. Nestes casos, a falta de contestación telefónica dun/dunha candidato /a da lista para a súa incorporación non será considerada como renuncia, conservando a súa posición na bolsa para futuros chamamentos. En todos os casos deberá deixarse constancia no expediente administrativo da falta de contestación ou daquelas circunstancias que impediron o nomeamento da persoa chamada. B. Suspensión de chamamentos. Aqueles aspirantes que se atopen nalgunha das situacións que constitúen motivos xustificados para non aceptar chamamentos poderán solicitar a súa suspensión temporal. A solicitude irá acompañada da documentación xustificativa da concorrencia da situación que proceda. Mentres se manteña a suspensión, os aspirantes non serán chamados para a súa contratación pero conservarán a súa posición na bolsa de emprego. A suspensión será levantada cando o/a aspirante comunique o cese da situación que a motivou. C. Causas de exclusión das bolsas de traballo A exclusión dun/dunha aspirante da bolsa de traballo producirase por algunha das seguintes causas: a) Solicitude expresa. b) Rexeitamento do nomeamento adecuado por causa non xustificada. c) Non tomar posesión dentro do prazo habilitado a tal efecto trala aceptación da oferta por causa no xustificada. d) Por ser sancionado/a, con carácter firme, por unha falta tipificada como grave ou moi grave. Base undécima.–Nomeamento e toma de posesión. Actuacións previas Previo ao nomeamento deberá solicitarse informe de existencia de crédito e de fiscalización previa á Intervención Municipal. O/a traballador/a poderá ser obxecto de recoñecemento médico previo a fin de comprobar a veracidade da declaración xurada prevista na base oitava no relativo á aptitude física e psíquica para desenrolar as funcións do posto. Nomeamento Obtida a conformidade do/a interesado/a chamado/a, o órgano competente procederá a ditar resolución de nomeamento que seralle debidamente notificada. Toma de posesión A toma de posesión deberá realizarse no prazo máximo de cinco días dende a notificación da resolución de nomeamento. Base duodécima.–Vixencia da bolsa. A bolsa de traballo resultante do proceso de selección regulado nestas bases estarán vixentes ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos dende a data da súa constitución. Base décimo terceira.–Recursos. As presentes bases e a súa convocatoria poderán ser impugnadas de conformidade co establecido nos artigos 112 e seguintes da Lei 39/2015, do 1 de outubro, do Procedemento Administrativo Común das Administracións Públicas. Contra as presentes bases poderá interpoñerse recurso potestativo de reposición ante o órgano que aprobou as bases no prazo DUN MES, contado a partir da súa publicación no Boletín Oficial da Provincia, ou ben interpoñer recurso contencioso administrativo no prazo de DOUS MESES, contados igualmente ao día seguinte ao da súa última publicación, ante o Xulgado do Contencioso Administrativo correspondente, todo elo de conformidade coa Lei 29/1998, do 13 de xullo, reguladora da Xurisdición Contencioso Administrativa. No caso de interposición do recurso de reposición, deberase esperar a que este se resolva e notifique, ou ben a que poida ser entendido como desestimado en virtude de silencio. Non obstante o anterior, os interesados poderán presentar calquera outro recurso que estimen procedente en defensa dos seus dereitos e intereses. ANEXO I INSTANCIA SOLICITUDE DE ADMISIÓN AO PROCESO SELECTIVO PARA A PROVISIÓN PROVISIONAL DUNHA PRAZA DE TÉCNICO/A SUPERIOR EN ARQUITECTURA NO CONCELLO DE ORTIGUEIRA MEDIANTE O SISTEMA DE CONCURSO-OPOSICIÓN SOLICITA ser admitido ao proceso selectivo para a provisión provisional dunha praza de técnico/a superior en Arquitectura mediante o sistema de concurso-oposición.2. SOLICITUDE DE EXENCIÓN DE PROBA DE COÑECEMENTO DE LINGUA GALEGA (marque cun X se procede)  SOLICITO ser exonerado da realización de proba de coñecemento de lingua galega ao estar en posesión do título CELGA 4 ou superior podendo ser requirido polo Tribunal en calquera fase do proceso selectivo.3. DOCUMENTACIÓN DA QUE AFIRMA ESTAR POSESIÓN.  Título universitario oficial correspondente.  Título de CELGA 4 ou superior (agás que acreditase o coñecemento da lingua galega no proceso selectivo).  Declaración xurada de non ter sido separado de servizo mediante expediente disciplinario de calquera Administración Pública ou estar inhabilitado para o exercicio da función pública. No caso de que non teña a nacionalidade española, declaración responsable de non estar sometido/a a sanción disciplinaria ou condena penal que impida no seu Estado o acceso á función pública.  Declaración xurada de posesión da capacidade funcional para o desenrolo das funcións correspondentes á praza convocada. Por medio do presente escrito declaro, baixo a miña responsabilidade aceptar integramente o contido destas bases e reunir os requisitos e condicións esixibles previstos nas mesmas para poder tomar parte no proceso selectivo. En _____________, a ____ de __________________ de 202_ SINATURA ANEXO II PROGRAMA DE MATERIAS 1. Parte xeral: Tema 1.–A Constitución española de 1978. Títulos preliminar, primeiro, cuarto, sétimo e oitavo. Tema 2.–O Estatuto de autonomía de Galicia. Títulos preliminar, primeiro, segundo e terceiro. Tema 3.–Lei 39/2015, do 1 de outubro, do procedemento administrativo común das administracións públicas. Tema 4.–Singularidades do procedemento administrativo das entidades locais. Impugnación dos actos e acordos locais e exercicio de accións. Tema 5.–A potestade sancionadora: concepto e significado. Principios do exercicio da potestade sancionadora. Especialidades do procedemento en materia sancionadora. Medidas sancionadoras administrativas. Especial referencia á potestade sancionadora local. Tema 6.–A responsabilidade da Administración pública: caracteres. Os orzamentos da responsabilidade. Danos resarcibles. A acción de responsabilidade. Especialidades do procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 7.–A transparencia da actividade pública. O dereito de acceso á información pública. Publicidade activa. A protección dos datos de carácter persoal. Tema 8.–Os contratos do Sector Público: regulación e ámbitos de aplicación. Delimitación dos tipos contractuais. Contratos menores. Os órganos de contratación e asistencia: Especial referencia á administración local. O contratista: capacidade, solvencia, prohibicións e clasificación. Tema 9.–A preparación de contratos polas Administracións públicas. Clases de expedientes de contratación. A selección do contratista: procedementos, formas e criterios de adxudicación. Garantías. Perfeccionamento e formalización do contrato. A publicidade na contratación. Tema 10.–Efectos dos contratos. Prerrogativas da Administración Pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. Tema 11.–A relación estatutaria. Os dereitos dos funcionarios públicos. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos de exercicio colectivo. Sindicación e representación. O dereito de folga. A negociación colectiva. Tema 12.–Os deberes dos funcionarios públicos. O réxime disciplinario. O réxime de responsabilidade civil, penal e patrimonial. O réxime de incompatibilidades. Tema 13.–A igualdade de xénero. Lei orgánica 1/2004, do 28 de decembro, de medidas de protección integral contra a violencia de xénero: Título primeiro. A Lei Orgánica 3/2007, do 22 de marzo, para a igualdade efectiva de mulleres e homes: Título preliminar, primeiro, segundo, cuarto, quinto e sexto. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Título preliminar e título primeiro. Tema 14.–Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: título preliminar e título I. Tema 15.–As subvencións. Procedementos de concesión e xestión das subvencións. Especial análise do procedemento de concorrencia competitiva. Xustificación das subvencións. Reintegro de subvenciones. Control financeiro. Infraccións e sancións administrativas. Tema 16.–O Texto Refundido da Lei Reguladora das Facendas Locais. Principios. Os tributos. Os recursos das Facendas Locais no tocante aos municipios: enumeración. Impostos, natureza e características. Suxeitos pasivos, feitos impoñibles e exencións. Bases impoñibles e liquidables. Tipo de gravame e cota. Taxas, prezos públicos e contribucións especiais. Características e diferenzas entre eles. Tema 17.–O municipio: concepto, elementos e competencias. O termo municipal. A poboación municipal. O Padrón de habitantes. O estatuto dos veciños Tema 18.–A organización municipal. Órganos necesarios e complementarios. Pleno, Xunta de Goberno Local. alcalde. Tenentes de alcalde. Competencias de cada un deles. A participación dos veciños na xestión municipal. Réximes especiais. Tema 19.–A potestade regulamentaria local. Ordenanzas e Regulamentos. Definición. Clases. Procedemento de elaboración e aprobación. Os bandos. Tema 20.–O persoal ao servizo das entidades locais: Clases e réxime xurídico. Situacións administrativas. Licencias e permisos. Incompatibilidades. Planificación, selección e provisión de postos de traballo.2. Parte específica: Tema 1.–O marco legal do urbanismo en España. Evolución histórica. Lexislación urbanística estatal e autonómica precedente. Competencias estatais, autonómicas e locais. As sentenzas STC 61/1997, STC 164/2001, STC 141/2014 e STC 143/2017 do Tribunal Constitucional. Tema 2.–Real decreto lexislativo 7/2015, do 30 de outubro polo que se aproba o texto refundido da Lei do solo e rehabilitación urbana. Tema 3.–Réxime de valoración do Solo. Especial referencia ao Real decreto 1492/2011, do 24 de outubro, polo que se aproba o Regulamento de valoracións da Lei do Solo. Tema 4.–A normativa urbanística xeral de Galicia I: A Lei 2/2016 do solo de Galicia e o Decreto 143/2016, do 22 de setembro, polo que se aproba o Regulamento da Lei do solo de Galicia. Disposicións xerais: Principios xerais. Competencias e organización administrativa. Tema 5.–A normativa urbanística xeral de Galicia II: A clasificación e categorización do solo na normativa urbanística de Galicia. Réxime do solo urbano: Delimitación e categorías de solo urbano. Solares. Obras de edificación e urbanización simultáneas. Os deberes e dereitos dos propietarios. O aproveitamento urbanístico no solo urbano. Tema 6.–A normativa urbanística xeral de Galicia III: Delimitación e réxime do solo de núcleo rural. Condicións de uso do solo de núcleo rural. Réxime do solo urbanizable. Tema 7.–A normativa urbanística xeral de Galicia IV: Réxime do solo rústico. Condicións de uso. Procedemento para o outorgamento de autorización autonómica. Condicións de edificación. As edificacións tradicionais. Tema 8.–A normativa urbanística xeral de Galicia V: Os instrumentos de planeamento urbanístico. clases e obxectivos. Disposicións xerais sobre o planeamento: límites de sustentabilidade e calidade de vida e cohesión social. Normas de calidade ambiental e paisaxística. Normas técnicas de planeamento. Tema 9.–A normativa urbanística xeral de Galicia VI: O Plan básico autonómico. Especial referencia ao Decreto 83/2018, do 26 de xullo, polo que se aproba o Plan básico autonómico de Galicia. Os planes básicos municipales. Tema 10.–A normativa urbanística xeral de Galicia VII: O Plan xeral de ordenación municipal. Formulación e contido, determinacións e documentación. Os convenios urbanísticos. Tema 11.–A normativa urbanística xeral de Galicia VIII: Planeamento de desenvolvemento dos plans xerais de ordenación municipal: Os plans parciais e especiais. Outras figuras de planeamento: delimitacións do solo de núcleo rural, estudios de detalle, catálogos. Ordenación urbanística que afecte a varios concellos. Tema 12.–A normativa urbanística xeral de Galicia IX: Procedemento para a elaboración e aprobación dos instrumentos de planeamento urbanístico. A vixencia e modificación. A suspensión de licenzas. Efectos da aprobación dos instrumentos de planeamento urbanístico. Normas de aplicación directa. Tema 13.–A normativa urbanística xeral de Galicia X: A execución do planeamento. Os proxectos de urbanización: disposicións xerais, relación co planeamento, contido, procedemento de aprobación, proxectos de obras ordinarias previos ao proxecto de urbanización en parcelas dotacionais públicas. Execución e conservación de obras de urbanización. As áreas de repartición. Aproveitamento tipo. Polígonos de execución. Actuacións illadas. Tema 14.–A normativa urbanística xeral de Galicia XI: Regras xerais para a equidistribución. Sistemas de actuación: Cooperación, expropiación, concerto e compensación. Obtención de terreos de sistemas xerais e locais. Os patrimonios públicos do solo. Tema 15.–A normativa urbanística xeral de Galicia XII: Intervención na edificación e uso do solo. As licenzas urbanísticas e comunicacións previas. Procedemento de outorgamento de licenzas e de tramitación das comunicacións previas. Prelación de licenzas. Caducidade. Incumprimento dos prazos de edificación. Modificacións, supostos de incumprimento e caducidade das licenzas. As licenzas parciais. As parcelacións. Tema 16.–A normativa urbanística xeral de Galicia XIII: Os deberes de uso, conservación e rehabilitación. Ordes de execución. Procedemento. Executividade e execución forzosa. Declaración de ruína. Clases e procedemento para a súa declaración. Perigo inminente. Rexistro de soares. Venda forzosa. Tema 17.–A normativa urbanística xeral de Galicia XIV: Disciplina urbanística. A protección da legalidade urbanística: obras e usos sen título habilitante en curso de execución, obras rematadas sen título habilitante. Suspensión e revisión das licenzas. Protección da legalidade en zonas verdes, espazos libres, viarios, dotacións e equipamentos públicos. Protección da legalidade no solo rústico. Infraccións e sancións. Tema 18.–A Orde do 10 de outubro de 2019 de aprobación das normas técnicas de planeamento urbanístico de Galicia. Tema 19.–Normativa urbanística municipal I: As normas subsidiarias de planeamento do municipio de Ortigueira. (BOP n.º 217, do 20 de setembro de 1993, e BOP n.º 226, do 30 de setembro de 1993) e as súas modificacións puntuais (BOP n.º 20, do 25 de xaneiro de 2001, e BOP n.º 212, do 14 de setembro de 2000). Disposicións de carácter xeral. Normas xerais relativas á edificación e viais e redes de infraestruturas. Tema 20.–Normativa urbanística municipal II: As normas subsidiarias de planeamento do municipio de Ortigueira. (BOP n.º 217, do 20 de setembro de 1993, e BOP n.º 226, do 30 de setembro de 1993) e as súas modificacións puntuais (BOP n.º 20, do 25 de xaneiro de 2001, e BOP n.º 212, do 14 de setembro de 2000). Normas específicas para o solo urbano. Tema 21.–Normativa urbanística municipal III: As normas subsidiarias de planeamento do municipio de Ortigueira. (BOP n.º 217, do 20 de setembro de 1993, e BOP n.º 226, do 30 de setembro de 1993) e as súas modificacións puntuais (BOP n.º 20, do 25 de xaneiro de 2001, e BOP n.º 212, do 14 de setembro de 2000). Ordenanzas de solo non urbanizable Tema 22.–Normativa urbanística municipal IV: O planeamento de desenvolvemento das normas subsidiarias de planeamento do municipio de Ortigueira. Especial referencia ao Plan Parcial de ordenación do solo industrial en Rega-Cuiña (BOP n.º 241, do 20 de outubro de 2001). Tema 23.–A ordenación do territorio de Galicia I: A Lei galega 1/2021, do 8 de xaneiro. Disposicións xerais. Contido da ordenación do territorio e clases de instrumentos de ordenación. Vinculación das determinacións destes instrumentos. Suspensión cautelar de diversos procedementos motivada pola formulación dun instrumento de ordenación do territorio. Evaluación ambiental dos instrumentos de ordenación do territorio. Tema 24.–A ordenación do territorio de Galicia II: as directrices de ordenación do territorio. Os planes territoriais integrados e especiais. Os planes sectoriais. Os proxectos de interese autonómico. Tema 25.–A ordenación de territorio de Galicia III: o procedemento de aprobación e modificación dos instrumentos de ordenación do territorio. Efectos e vixencia Tema 26.–A ordenación do litoral. Especial referencia ao Decreto 20/2011, do 10 de febreiro, polo que apróbase definitivamente o Plan de Ordenación do Litoral de Galicia. As súas determinacións normativas. Tema 27.–A normativa galega de protección da paisaxe. A estratexia da paisaxe galega. Os instrumentos para a protección, xestión e ordenación da paisaxe. Os Instrumentos de integración das políticas de paisaxe nas políticas territoriais e sectoriais. Tema 28.–A normativa estatal e galega en materia de protección do patrimonio natural e a biodiversidade. Especial referencia ao Decreto 37/2014, do 27 de marzo, polo que se declaran zonas especiais de conservación os lugares de importancia comunitaria de Galicia e se aproba o Plan director da Rede Natura 2000 de Galicia. Tema 29.–A normativa estatal e galega de costas e portos. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local. Especial referencia ao Decreto 97/2019, do 18 de xullo, polo que se regulan as competencias da Comunidade Autónoma de Galicia na zona de servidume de protección do dominio público marítimo-terrestre. Tema 30.–A normativa estatal e galega de infraestruturas viarias e ferroviarias. O dominio público viario e ferroviario e a súa protección. A incidencia dos estudos e proxectos de infraestruturas viarias e ferroviarias no planeamento urbanístico. Os tramos urbanos e as travesías. Tema 31.–A normativa estatal e galega de augas. O dominio público hidráulico e a súa protección. Tema 32.–A normativa estatal e galega de patrimonio cultural. Clasificación, declaración e catalogación dos bens integrantes do patrimonio cultural. Réxime xeral de protección e conservación do patrimonio cultural. Especialidades na protección dos bens de interese cultural e dos bens catalogados. Especialidades na protección dos bens que integran o patrimonio artístico, arquitectónico, etnolóxico, arqueolóxico e industrial. Tema 33.–A normativa estatal e galega en materia de sanidade mortuoria. Competencias municipais. As normas sanitarias dos cemiterios. Tema 34.–A normativa estatal e galega en materia de residuos e solos contaminados: A Lei 22/2011, do 28 de xullo, de residuos e solos contaminados. A Lei galega 6/2021, do 17 de febreiro, de residuos e solos contaminados de Galicia. Tema 35.–A normativa estatal e galega de montes. Clasificación dos montes. A súa conservación e protección. A planificación e xestión forestal sostible. A ordenación e xestión dos montes. As infraestruturas forestais. Tema 36.–A prevención e defensa contra os incendios forestais. Especial referencia á Lei 3/2007, do 9 de abril, de prevención e defensa contra os incendios forestais de Galicia. Tema 37.–A expropiación forzosa. Suxeitos, obxecto e causa. O procedemento xeral. Especial referencia á determinación do xustiprezo. A reversión expropiatoria. Tramitación de urxencia. Procedementos especiais. Indemnizacións por ocupación temporal u outros danos. Tema 38.–As actividades na Lei 9/2013, do 19 de decembro, do emprendemento e da competitividade económica de Galicia e no Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos. Supresión da licenza municipal de actividade e réxime de comunicación previa. As entidades de certificación de conformidade municipal. Normas subsidiarias de aplicación aos Concellos previstas no Decreto 144/2016. Tema 39.–A avaliación ambiental I: A avaliación ambiental dos planes, programas e proxectos na Lei 21/2013, do 9 de decembro, de avaliación ambiental. Principios e disposicións xerais. A avaliación ambiental estratéxica. A avaliación do impacto ambiental dos proxectos. Tema 40.–A avaliación ambiental II: A autorización ambiental integrada no Real Decreto Lexislativo 1/2016, do 16 de decembro, polo que se aproba o texto refundido da Lei de prevención e control integrados da contaminación. A avaliación de incidencia ambiental na Lei 9/2013 do 19 de decembro, do emprendemento e da competitividade económica de Galicia e no Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos. A Lei 1/1995, do 2 de xaneiro, de protección ambiental de Galicia. Tema 41.–A regulación dos espectáculos públicos e as actividades recreativas.: A Lei 9/2013 do 19 de decembro, do emprendemento e da competitividade económica de Galicia, a Lei 10/2017, do 27 de decembro, de espectáculos públicos e actividades recreativas de Galicia e o Decreto 124/2019, do 5 de setembro, polo que apróbase o Catálogo de espectáculos públicos, actividades recreativas e establecementos abertos ao público da Comunidade Autónoma de Galicia e establécense determinadas disposicións xerais de aplicación na materia. Tema 42.–As actividades turísticas na Lei 7/2011, do 27 de outubro, do Turismo de Galicia e na súa normativa de desenrolo. Especial referencia ao réxime aplicable aos apartamentos turísticos, vivendas turísticas, vivendas de uso turístico e establecementos de turismo rural. Tema 43.–O contrato de obras. Actuacións preparatorias. Execución. Modificación do contrato. Excesos de medición e inclusión de prezos novos. Cumprimento e resolución. Revisión de prezos. A clasificación do contratista. Execución de obras por Administración. Tema 44.–A redacción de proxectos e anteproxectos de obras. Contido dos proxectos e anteproxectos de obras. Cálculo dos prezos das distintas unidades de obra, orzamento de execución material e orzamento base de licitación segundo proxecto. O programa de traballo. Supervisión de proxectos. Tema 45.–O contrato de servizos de redacción de proxectos e dirección da obra. O prego de prescricións técnicas Execución. Subsanación de erros e responsabilidade por defectos ou errores do proxecto. Responsabilidade da dirección facultativa durante o prazo de garantía. Tema 46.–A dirección facultativa das obras. O director de obra. Titulacións habilitantes. Obrigas. O director de execución. Titulacións habilitantes. Obrigas. Os libros de incidencias, ordes e asistencias. Documentación de control da obra. Medicións, relacións valoradas e certificacións de obra. Tema 47.–O control de calidade. Regulamentos e instrucións. Homologacións. Selos e marcas de calidade. O plan de control. Tema 48.–Seguridade e saúde I. A Lei 31/1995, do 8 de novembro, de prevención de riscos laborais. Tema 49.–Seguridade e saúde II. O Real Decreto 1627/1997, do 24 de novembro, polo que establécense disposicións mínimas de seguridade e de saúde nas obras de construción. O Real Decreto 396/2006, do 31 de marzo, polo que se establecen as disposicións mínimas de seguridade e saúde aplicables aos traballos con risco de exposición ao amianto. Tema 50.–Organización de obras: técnicas de programación. Plan de obra. Control do proceso construtivo. Ferramentas informáticas para a organización de obras. Tema 51.–Residuos na construción e demolición. O Real decreto 105/2008, do 1 de febreiro, polo que regúlase a produción e xestión dos residuos de construción e demolición. Tema 52.–A Responsabilidade profesional. Intervencións dos colexios profesionais. O visado colexial. Tema 53.–A Lei 38/1999, de ordenación da edificación: disposicións xerais; esixencias técnicas e administrativas da edificación. Axentes da edificación. Responsabilidades e garantías. Tema 54.–O Código Técnico da Edificación. Disposicións xerais. Condicións técnicas e administrativas. Esixencias básicas. Tema 55.–Os documentos básicos CTE: Seguridade estrutural (SE), seguridade en caso de incendio (SI), seguridade de utilización e accesibilidade (SUA), aforro de enerxía (HE), protección fronte ao ruído (HR) e salubridade (HS). Tema 56.–A Lei 8/2012, do 29 de xuño, de vivenda de Galicia. A vivenda en xeral. As vivendas protexidas e outras actuacións protexidas. Incidencia no planeamento municipal Tema 57.–Normativa sobre condicións mínimas de habitabilidade das vivendas de Galicia. Decreto 29/2010, do 4 de marzo, polo que se aproban as normas de habitabilidade de vivendas de Galicia. O trámite de excepción. Tema 58.–A accesibilidade e supresión de barreiras I: Normativa estatal. O Real Decreto 505/2007, do 20 de abril, polo que apróbanse as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacións. A Orde VIV 561/2020, do 1 de febreiro, pola que desenrólase o documento técnico de condicións básicas de accesibilidade e non discriminación para o acceso e utilización dos espazos públicos urbanizados. Tema 59.–A accesibilidade e supresión de barreiras II: Normativa autonómica. A Lei 10/2014, de decembro, de accesibilidade de Galicia e o Decreto 35/2000, do 28 de xaneiro. Barreiras arquitectónicas urbanísticas e na edificación, no transporte e na comunicación. Símbolo internacional de accesibilidade. Medidas de fomento. Medidas de control. Código de accesibilidade. Tema 60.–Lexislación sobre protección e contaminación acústica. A Lei 37/2003, do 17 de novembro, do ruído: Disposicións xerais, calidade acústica e prevención e corrección da contaminación acústica. O Real Decreto 1513/2005, do 16 de decembro, e o Real Decreto 1367/2007, do 19 de outubro. O Decreto 106/2015, do 9 de xullo, sobre contaminación acústica de Galicia. Tema 61.–A eficiencia enerxética nos edificios I: A certificación da eficiencia enerxética. O procedemento básico regulado no Real Decreto 235/2013, do 5 de abril. O decreto 128/2016, do 25 de agosto, polo que regúlase a certificación enerxética de edificios na Comunidade Autónoma de Galicia. Tema 62.–A eficiencia enerxética nos edificios II: O Real Decreto 1027/2007, do 20 de xullo, polo que se aproba o Regulamento de Instalacións Térmicas nos Edificios (RITE). Disposicións xerais e instrucións técnicas. Tema 63.–Seguridade contra incendios. O Real Decreto 2267/2004, do 3 de decembro, polo que apróbase o Regulamento de seguridade contra incendios nos establecementos industriais. O Real Decreto 513/2017, do 22 de maio, polo que apróbase o Regulamento de instalacións de protección contra incendios. Tema 64.–Instalacións de telecomunicacións. Lei 3/2013, do 20 de maio, de impulso e ordenación de infraestruturas de telecomunicacións de Galicia. Tema 65.–Sistemas de representación gráfica: Cartografía, fotogrametría, fotografía aérea e teledetección. Características diferenciais, aplicacións a arquitectura, o medio ambiente o planeamento urbanístico. Cartografía catastral. Tema 66.–Aplicacións informáticas na arquitectura e urbanismo. Programas de deseño asistido. Sistemas de información xeográfica (GIS). Concepto. Aplicacións. Tema 67.–A rehabilitación e rexeneración urbana I. A Lei galega 1/2019, do 22 de abril. Disposicións xerais e informe de avaliación dos edificios Tema 68.–A rehabilitación e rexeneración urbana II. A Lei galega 1/2019, do 22 de abril. Título I: Actuacións sobre o medio urbano. Tema 69.–A rehabilitación e rexeneración urbana III. A Lei galega 1/2019, do 22 de abril. Título II: Áreas de intervención no medio urbano declaradas pola Administración autonómica. Tema 70.–A rehabilitación e rexeneración urbana IV. A Lei galega 1/2019, do 22 de abril. Título III. Coordinación administrativa para a rehabilitación edificatoria e a rexeneración e renovación urbanas. O que se fai publico para xeral coñecemento e aos efectos oportunos. Ortigueira, 13 de abril de 2021. O alcalde Juan Vicente Penabad Muras